શિવાજી બાદ મહારોને બ્રિટીશરોએ ધ બોમ્બે આર્મી તરફથી લડવાનો મોકો આપ્યો. 1 જાન્યુઆરી 1818, ત્રીજા એંગ્લો-મરાઠા યુદ્ધમાં મહાર લડવૈયાઓની ભાગીદારી વિશ્વ વિખ્યાત છે. આ યુદ્ધમાં બ્રિટિશ સેના તરફથી 500 મહાર સૈનિકોનું નાનું દળ અને સામે પેશ્વાનું 8000 પાયદળ અને 20,000નું અશ્વદળ. પેશ્વાની અધધ સેના સામે મહાર સૈનિકો સદીઓનું અસ્પૃશ્યતાનું કલંક નાબુદ કરવા લડી રહ્યા હોય તેમ ઝનુનથી કલાકો સુધી ભૂખ્યા, તરસ્યા રહીને લડ્યા. પેશ્વા બાજી રાવ બીજાની સેના અંતે મહાર યોદ્ધાઓની બહાદુરી સામે હારી ગઈ.